ג'ון גרונט

ג'ון גרוֹנט (באנגלית: John Graunt; 24 באפריל 1620 - 18 באפריל 1674), מחלוצי מדע הדמוגרפיה.

קורות חייו
גרונט נולד בלונדון, והתפרנס כסוחר סדקית. ביחד עם ויליאם פטי (מדען) (William Petty) הוא פיתח שיטות סטטיסטיות ושיטות מפקד אוכלוסין שהיוו את הבסיס לדמוגרפיה המודרנית. בספרו "תצפיות מדעיות ופוליטיות על רשומות התמותה (1662)" ניתח גרונט את רשומות התמותה בראשית ימיה של לונדון המודרנית. באותה תקופה ניסו צ'ארלס השני מלך אנגליה ופקידי ממשל אחרים לפתוח שיטה לחיזוי התפרצויות של מגפת הדבר בעיר. בסופו של דבר לא הגיעה שיטת החיזוי לכדי מימוש, אך מחקריו של גרונט הניבו את האומדן הסטטיסטי הראשון של אוכלוסיית לונדון. בעקבות זאת זכה גרונט להציג את עבודתו בפני החברה המלכותית, ובהמשך אף נבחר לחבר באגודה.

גרונט נחשב גם לאחד המומחים הראשונים בתחום האפידמיולוגיה, שכן ספרו המפורסם עסק בעיקר בסטטיסטיקה של בריאות הציבור.

ג'ון גרונט נפטר ב-1674, ככל הנראה ממחלת הצהבת וממחלת כבד. היה בן 53 במותו.

ראו גם
 דמוגרפיה
 אפידמיולוגיה

קישורים חיצוניים

 

דמוגרפיה
עמיתי החברה המלכותית
אנגלים שנולדו ב-1620
נפטרים ב-1674